Cum s-a schimbat structura economiei României în 10 ani: Industria și agricultura au pierdut teren. Comerțul, IT-ul și construcțiile au câștigat
Cele 1.000 mld. de lei care s-au adăugat PIB-ului în ultimii 10 ani s-au datorat într-o mai mare măsură expansiunii serviciilor din economie și într-o mai mică măsură producției, așa cum arată analiza datelor publicate de Institutul Național de Statistică (INS). Industria, de exemplu, a pierdut aproape cinci procente din PIB ca pondere în economie, iar agricultura a pierdut un procent. În aceeași vreme, însă, comerțul și HoReCa au câștigat cinci procente ca aport la PIB.